text: Større tage truet af sneen 
  30 november 2010 kl. 09.10
  Pas på tagkollaps, advarer interesseorganisationen Træinformation. Sidste vinter blev 5.000 tage skadet og mange kollapsede. Det kan ske igen i år. 
  
  
   
  Mange tage er ikke bygget solidt nok til at kunne klare en stor tyngde, som et tyk snelag kan give. 
  - Inden længe vil der komme en række kollaps, hvis det bliver ved med at sne. Især i dette vejr, hvor temperaturen bevæger sig omkring nul grader, vil der blive skabt en masse tungt sne, siger direktør i Træinformation, Bjarne Lund Johansen, til Licitationen - Byggeriets Dagblad.
  Han opfodrer huséjerne til at rydde tagene og tjekke tagkonstruktionen på de større tage blandt andet på industri- og landbrugshaller.
  